Szavazós kérdések a természettudományi tanórákon: Diákok és tanárok a témáról.
Mire jók a szavazós kérdések?
Douglas Duncan: A szavazós kérdések
a legértékesebb órai eszközök mindazok közül,
melyeket 30 év oktatás során megismertem.
Margaret Asirvatham: A szavazós kérdések teljesen megváltoztatták az oktatási stílusomat.
Olyasmi ez, amit szívesen használ az ember,
és ami segít újdonságot vinni a tanításba.
Steven Pollock: Az addig statikus előadás dinamikussá válik tőle.
Nem érzem magam robotnak, aki előregyártott anyagot ad elő.
Carrie Weidner: Kiegyenlítettebbé teszi a mezőnyt.
Mindenki kap esélyt arra, hogy elgondolkodjon dolgokon,
és a maga tempójában adjon válaszokat.
Christina Jones: Úgy tapasztalom, hogy a szavazós kérdéseket használó tanárok
sokkal jobban érzékelik, mit fogtak fel a diákjaik,
mit nem.
Duncan: Arra késztetik a diákot, hogy magától tanuljon.
A diák elmozdul onnan, hogy passzívan befogadja csodálatos előadásaimat
oda, hogy maga találjon ki dolgokat, és maga tanulja meg azokat.
Asirvatham: A nyugodt légkörben
a diákok úgy érzik, hogy számít a szavuk az órán.
Szerintem ez nagyon fontos a diákoknak.
Mi az a szavazós kérdés?
De mi is az, hogy szavazós kérdés?
A szavazós kérdés valós idejű felmérést ad a hallgatóságról,
ami segíti őket a tanulásban.
Lássuk, hogy is megy ez!
A tanár több alkalommal megszakítja az előadását,
és feltesz egy elgondolkodtató kérdést az anyaggal kapcsolatban.
A diákok kapnak néhány percet, hogy megvitassák a szomszédaikkal,
és kitalálják a választ.
Aztán rákattintanak a helyesnek vélt válaszra.
A tanárhoz beérkezik az összes diák válasza.
Valós idejű hisztogram generálódik, mely áttekintést ad a válaszokról.
A tanár megbeszéli a kérdést a diákokkal,
és ebből kiindulva halad tovább.
(Hangfelvétel az előadóból) "...mi lenne, ha fordítva pörögnének..."
Duncan: A szavazós kérdések több szempontból hasznosak:
első ezek közül a "felelősségre vonhatóság" elvi értelemben.
(Cím: Koncentrálás a feladatra)
Mindenki tisztában van vele, hogy a beszélgetés közben adott válaszai rögzítődnek.
Ezért mindannyian csak a tudományról beszélnek,
nem pedig a szombat esti buliról.
A beszélgetés tárgya a csillagászat.
Ryan Freedle: A szavazós kérdések sokat segítenek abban,
hogy oda tudjak figyelni az órán arra, amire kell.
Kimozdítanak a tespedésből,
és arra késztetnek, hogy elgondolkozzak valamin.
Pollock: A szavazós kérdések lehetővé teszik, ill. kikényszerítik,
hogy a diákok elkötelezzék magukat egy válasz mellett.
(Cím: Elkötelezettség egy válasz mellett)
Ettől fogva nem mondhatják maguknak azt, hogy
"Hát persze, ezt tudtam!", mert szavaztak az ügyben,
és emlékeznek rá, hogyan szavaztak egy perccel azelőtt.
(Cím: Mire gondolnak a diákok?)
Duncan: A szavazós kérdések legelső haszna számomra az,
hogy tudom, mit gondolnak a diákjaim.
Oliver DeWolfe: A szavazós kérdések segítenek felderíteni azokat
a problémákat, amelyekről a diákok egyébként nem nyilatkoznának.
Jones: Arra késztet, hogy interakciót folytassak a diákokkal,
és amikor elmagyarázok nekik egy fogalmat,
magam is jobban megértem azt.
(Cím: Csináld, hogy tanulj!)
Greany: Szerintem a szavazós kérdés segít,
hogy minden diák részt vegyen a kommunikációban.
Marika Meertens: Úgy tanulok meg dolgokat, hogy magam találom ki vagy csinálom,
és ez csak akkor működik, ha az órán szavazós kérdések vannak.
(Cím: Anonimitás a tanórán)
Duncan: Nagyon jó, hogy a szavazós kérdésekre adott válaszok névtelenek maradnak.
Asirvatham: Még ha csak kézfeltartásról van is szó,
a szavazó tudja, hogy mindenki látja a döntését.
Bryan Kaufman: A névtelenség azért jó,
mert nincs rajtad a világ szeme,
és nem nyomaszt, hogy mit szólnak mások, ha rosszul válaszolsz.
Ellenvetések?
Pollock: A legfőbb aggodalmak
a szavazós kérdések használatával kapcsolatban ezek:
"Nem vesz el túl sok időt az órából?"
"Hogy tudnék annyi időt feláldozni az órából?"
DeWolfe: Nyilvánvaló, hogy ha megáll az ember, és elkezd megvitatni egy kérdést,
az magában véve nem tekinthető időpocsékolásnak.
Pollock: És ha ez 15-20 percet elvesz is az 50 perces előadásból,
a diákok úgy távoznak, hogy valami fontosat sikerült leszűrni belőle,
amire valószínűleg nem került volna sor,
ha a táblánál állva eldaráltam volna nekik a dolgot.
Duncan: Ha nem hisz abban, hogy a diáknak tudnia kell
érvelni, vitázni és a véleményét kifejezni ahhoz, hogy tanuljon,
akkor ne foglalkozzon ezzel. Persze, ha úgy gondolja, hogy
képes a diákok helyett tanulni,
akkor azzal sem érdemes foglalkoznia, hogy a diákokat vitára sarkallja.
Mert ha nem hisz benne, akkor úgysem fog működni a dolog.
Pollock: Ha szavazós kérdések nélkül kellene bemennem órára,
nyomorultul érezném magam.
Nagyon lelombozna a dolog.
Greany: Az ember visszakívánkozik az órára.
Burnett: A szavazós kérdések élvezetessé teszik az órát.
A diákok többet tanulnak így, mint a szokásos
"a tanár ír a táblára, mi meg lemásoljuk" módszerrel.
Freedle: Az órák sokkal gyorsabban telnek,
sokkal jobban élvezem őket, ha vannak szavazós kérdések.
A szavazós kérdés hatékony eszköz, de nem csodaszer.
A szavazós kérdések használatáról, és hatékonyságáról a http://STEMclickers.colorado.edu helyen talál videókat és egyéb anyagokat.
Magyar szöveg: Nagy Sándor (nagysandor.eu)